De Melocactis generatim. Germinatio. 
105 
Cl. auctor scilicet plumulam permagnam ovoideam observavit, ad ba- 
sin duas minutissimas cotyledones gerentem, quales in allatis iconi- 
bus, primum a Turpi no ut videtur pictis, cernuntur. Pace autem 
tantorum virorum dicam, ratione prorsus diversa rem se habere, ut 
trium Melocacti specierum copiosissima semina germinantia demon- 
straverunt. Et cum in omnibus speciebus verisimiliter eadem plu- 
mulae structura obtineat, errorem in observatione latere crederem. 
Variis germinationis stadiis accuratissime rem perscrutans coty- 
ledones illas frustra quaesivi; in aliquibus autem plantis infra collum 
ramuli brevissimi e radicula protruduntur, qui ob formam suam tu- 
berculosam fortasse cum cotyledonibus commutati sunt, quas autem 
eos non esse tum numerus plerumque impar et situs, tum fibrillarum 
ex earum superficie undequaquam excrescentium praesentia, tum 
vero maxime ulterior evolutio declarant. 
Plumula primum ovoidea, subintegerrima, apice subemarginata 
est. Prouti semina magis minus ve sub terra recondita fuerunt, lon- 
gior et fere clavata, aut brevior ovoidea fere subglobosa est. Mox illa 
apicis fissura augetur et duo evidentia labia efformantur, quae cotyle- 
donum duarum coalitarum vestigia esse, nullus dubito; deinceps enim 
ex earum axillis aut potius facie interna duo parva tubercula, in api- 
cibus fasciculos spinarum albarum gerentia prorumpunt. Quo facto 
germinationis stadium finitum dici potest. 
Cum bis observationibus satis conveniunt ea quae Cl. Link et 
Otto breviter de Melocacto germinante disseruerunt (cf. Verhandl. 
zur Beforderung d. Gartenbaues in Preussen. Tom. III. p. 414-”415). 
Nec tamen in Mammillariis alia ratione germinatio obtinere videtur, 
cum quod illi auctores de plumulae apice integerrimo dicant, in plu- 
rimis, quas observavi, non ita se habeat, et in ipsis etiam Melocactis 
in primo germinationis stadio apex plumulae vix retusus adpareat. 
Echinocacti etiam recedere non videntur, si eorum germinationem 
Vol. XVIII. Suppi. 14 
